b"\n_START_ARTICLE_\nDobele\n_START_SECTION_\nHist\xc3\xb2ria\n_START_PARAGRAPH_\nEl primer registre hist\xc3\xb2ric de Dobele es remunta a 1254, per\xc3\xb2, en aquella \xc3\xa8poca nom\xc3\xa9s era una fortalesa de fusta que va ser destru\xc3\xafda durant la Guerra d'Independ\xc3\xa8ncia Semigaliana (1279-1290), fase final de les Croades b\xc3\xa0ltiques a Let\xc3\xb2nia._NEWLINE_En aquest lloc, es va erigir un nou castell de pedra el 1335 al voltant del qual va comen\xc3\xa7ar a cr\xc3\xa9ixer un petit assentament. Les ru\xc3\xafnes de la fortalesa encara s\xc3\xb3n visibles i estan sent restaurades. Es va construir una esgl\xc3\xa9sia el 1495 i finalment la fortalesa es va convertir en el mercat local. Durant el segle XVII, sota el mandat del duc Jacob Kettler, van apar\xc3\xa8ixer un mol\xc3\xad d'aigua, una serradora i una productora de vinagre. El 1927 la l\xc3\xadnia de ferrocarril Jelgava - Liep\xc4\x81ja connectava la poblaci\xc3\xb3 amb altres viles importants el que va produir un important desenvolupament a la zona."